b'\n_START_ARTICLE_\nLich\n_START_SECTION_\nAparicions en la cultura moderna\n_START_PARAGRAPH_\nEn el videojoc de rol Final Fantasy I, el Lich \xc3\xa9s un dels quatre dimonis al que els quatre guerrers de la llum han d\'enfrontar-se, sent un dels enemics principals en la primera part del joc._NEWLINE_A la s\xc3\xa8rie animada Adventure Time, el "Lich" \xc3\xa9s l\'antagonista m\xc3\xa9s poder\xc3\xb3s i temut al que tots els habitants dOoo\' li t\xc3\xa9 por. \xc3\x89s el malvat al qual han d\'enfrontar-se en Finn i en Jake._NEWLINE_En el MMORPG Adventure Quest Worlds (i altres jocs d\'Artix Entertainment), apareix una versi\xc3\xb3 dragonitzada d\'aquests bruixots. Se\'ls anomena Dracolich i s\xc3\xb3n dracs esquelet (generalment cries)._NEWLINE_A la segona expansi\xc3\xb3 del videojoc de rol multijugador massiu en l\xc3\xadnia World of Warcraft, el rei dels morts vivents \xc3\xa9s conegut com a "The Lich King"._NEWLINE_En tots els videojocs de la saga The Elder Scrolls apareix el Lich, que \xc3\xa9s l\'estadi final dels nigromants en la seva recerca de la immortalitat. Tamb\xc3\xa9 existeix un tipus especial de Lich en aquesta saga anomenat "el rei dels cucs", que n\'\xc3\xa9s el cap i el m\xc3\xa9s poder\xc3\xb3s._NEWLINE_En el videojoc League of Legends, tamb\xc3\xa9 apareix un Lich anomenat Karthus, el qual pot seguir executant habilitats durant els 7 segons seg\xc3\xbcents de la seva mort i \xc3\xa9s capa\xc3\xa7 de canalitzar un r\xc3\xa8quiem de la mort sobre tots els seus enemics._NEWLINE_En els \xc3\xbaltims t\xc3\xadtols de la saga m\xc3\xa0gica de J. K. Rowling, Harry Potter, es descriuen uns objectes foscos anomenats horrocrux, on l\'antagonista principal, Lord Voldemort, ha emmagatzemat fragments de la seva \xc3\xa0nima que li permeten tornar multituds de vegades. Potser no \xc3\xa9s el mateix, per\xc3\xb2 est\xc3\xa0 clar que existeix certa refer\xc3\xa8ncia a la filacteria que usen els Lichs._NEWLINE_L\'exemple de Harry Potter n\'\xc3\xa9s un de recent, per\xc3\xb2 hi ha hagut molts m\xc3\xa9s cops que s\'ha utilitzat un personatge semblant al Lich en la literatura._NEWLINE_En el joc de Dracs i Masmorres (i altres jocs similars o derivat d\'aquest), un lich \xc3\xa9s sovint un llan\xc3\xa7ador de conjurs o alg\xc3\xba amb l\'assist\xc3\xa8ncia d\'un llan\xc3\xa7ador de conjurs que busca desafiar la mort per mitjans m\xc3\xa0gics. Segons la mitologia de Dungeons & Dragons, l\'\xc3\xbanica manera de destruir realment un lich \xc3\xa9s destruint primer el seu filacteri, eliminant aix\xc3\xad la seva \xc3\xa0ncora amb el m\xc3\xb3n material, i despr\xc3\xa9s destruir la seva forma f\xc3\xadsica. El filacteri pot ser un objecte de qualsevol tipus. Poden anar des d\'un simple ganivet a un tresor, com una copa enjoiada. El tipus m\xc3\xa9s com\xc3\xba de filacteri \xc3\xa9s una joia amb una \xc3\xa0mplia varietat de colors.\n_START_SECTION_\nReligi\xc3\xb3 i proced\xc3\xa8ncia\n_START_PARAGRAPH_\nEn el catolicisme rom\xc3\xa0 i l\'Esgl\xc3\xa9sia d\'Anglaterra, la paraula lychgate es refereix a una \xc3\xa0rea coberta a l\'entrada al cementiri, on el f\xc3\xa8retre espera el clergat abans de procedir al cementiri per a l\'enterrament apropiat. Lych \xc3\xa9s, doncs, una paraula que deriva de l\'angl\xc3\xa8s antic que vol dir "cos" o "cad\xc3\xa0ver".'